Academia Polona Litterarum et Scientiarum

Academia Polona Litterarum et Scientiarum, Polonice Polska Akademia Umiejętności, est organizatio scientiae fovendae, una e duabus academiis scientiarum in Polonia, anno 1872 fundata, Cracoviae sita.

 Historia 
Anno 1815 Societas Scientiarum Cracoviensis fundata est, e qua societate anno 1872 Academia, tunc Polonice Akademia Umiejętności dicta, originem duxit summis auspiciis Imperatoris Francisci Iosephi. Anno 1908 prima femina, Maria Curie nempe, socia electa est.Bilikiewicz, Thaddaeus (1974) Wydział Lekarski w PAU. In: Polska Akademia Umiejętności 1872–1952. Nauki lekarskie, ścisłe, przyrodnicze i o Ziemi. Materiały sesji jubileuszowej, Kraków 14 XII 1972. Wratislaviae–Varsoviae–Cracoviae–Gedani: Zakład Narodowy im. Ossolińskich. Anno 1919 Academia nomen Polska Akademia Umiejętności accepit. Eodem anno erat inter academias quae Consilium Academiarum Consociatarum efformaverunt. Anno 1952 a consilio ministrorum communistico activitates Academiae prohibitae sunt, possessionesque eius confiscatae; sed Academia ipsa haud dissoluta, anno 1989 socii eius labores denuo susceperunt.Hübner, Petrus (1994) Siła przeciw rozumowi... Losy Polskiej Akademii Umiejętności w latach 1939–1989. Cracoviae: Secesja. ISBN 83-86077-06-9

 Hodie 
Academia Polona Litterarum et Scientiarum est societas peritorum, quorum numerus 435 excedere non debet (150 sociorum Polonorum tantum, 180 sociorum correspondentium item Polonorum, necnon 205 sociorum exterorum).

Ab Academia multi libri, series librorum et periodici eduntur,Polska Akademia Umiejętności, Spis publikacji (catalogus publicationum; pagina interretialis Academiae) inter quas, exempli gratia, volumina Polonica Corporis Vasorum Antiquorum et Tabulae Imperii Romani, nova series « Monumentorum Poloniae Historicorum », « Corpus Antiquissimorum Poetarum Poloniae Latinorum usque ad Joannem Cochanovium » et periodicum « Studia Historiae Scientiarum »Studia Historiae Scientiarum (pagina interretialis).

 Nomen 
Nomen Polonicum huius Academiae semper unicum fuit, sed versiones eius in aliis linguis mutabantur. Nomen Academiae Latinum frequentius usurpatum est « Academia Polona Litterarum et Scientiarum ».Turyn, A. (ed., 1948) Pindari carmina cum fragmentis. xiii + 403 pp. Cracoviae: Academia Polona Litterarum et Scientiarum.In titulo bilingui periodici sequentis: Prace Muzeum Przyrodniczego, Polska Akademia Umiejętności / Acta Musei Historiae Naturalis, Academia Polona Litterarum et Scientiarum. Cum vero saeculo undevicesimo Francogallice Académie des Sciences de Cracovie dicebatur, etiam Latine « Academia Scientiarum Polona Cracoviensis »« Academiae Scientiarum Polonae Cracoviensis sumptibus (...) in lucem prodierunt » Mądalski, Iosephus (ed., 1967) Florae Polonicae terraruque adiacentium Iconographia, t. IX, z. 6 (Cruciferae, pars 5). Varsoviae–Wratislaviae: Państwowe Wydawnictwo Naukowe. vel « Academia Scientiarum Cracoviensis »Acta Nuntiaturae Polonae (1990) nonnumquam invenitur. Item « Academia Litterarum Cracoviensis » in usu erat.Exempli gratia in prima pagina periodici Bulletin international de l'Académie des Sciences de Cracovie. In statutis Academiae praeter nomen Polonicum tres aliae versiones de iure adhibendae inveniuntur, Anglica nempe, Polish Academy of Arts and Sciences, Francogallica Académie Polonaise des Sciences et des Lettres, et Theodisca, Polnische Akademie der Wissenschaften und Künste.Statut Polskiej Akademii Umiejętności (pagina interretialis Academiae) 

Academia Polona Litterarum et Scientiarum non est ergo confundenda cum:

 Academia Scientiarum Polona, anno 1951 fundata, Varsoviae sita, pro qua raro etiam nomen « Academiae Scientiarum et Litterarum Polonae » sumebatur;Ita ab anno 1959 in periodico Studia Źródłoznawcze / Commentationes.
 Academia Cracoviensi, quod nomen pro Universitate Iagellonica nonnumquam usurpatur.

 Nexus externi 

 Polish Academy of Arts and Sciences (situs interretialis Academiae, Anglice)
 Bulletin international de l'Académie des Sciences de Cracovie, volumina ab anno 1889 usque ad annum 1918 (Biodiversity Heritage Library)

 Notae 

Categoria:Academiae scientiarum
Categoria:Cracovia